
A Tapolca Környéki Önkormányzati Társulás Társulási Tanácsának 2016. január 28.-i ülésére.

Tárgy: A Balaton-felvidéki Szociális, Gyermekjóléti és Háziorvosi Ügyeleti Szolgálat Szakmai Programjainak és Szervezeti Működési Szabályzatának módosítása
Előadó: Tóth Csaba elnök
Előkészítette: Pordán Katalin intézményvezető

Előzetesen megtárgyalja: Pénzügyi, Ellenőrző és Szociális Bizottság

Törvényességi szempontból látta: Dr. Gelencsér Ottó jegyző
Döntéshozatal: a határozati javaslat elfogadásához a jelenlevő tagok többségének „igen” szavazat szükséges (egyszerű többség).
Tisztelt Társulási Tanács!

A Balaton-felvidéki Szociális, Gyermekjóléti és Háziorvosi Ügyeleti Szolgálat az általa nyújtott szociális és gyermekjóléti alapellátások tekintetében rendelkezik szakmai programmal.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről 15/1998. (IV. 30.) NM rendelet értelmében, a szakmai programot e két szakmai rendelet szerinti elemeinek változása esetén módosítani kell.
A szakmai programokat, valamint a Szervezeti Működési Szabályzatot abban az esetben is módosítani szükséges, ha az intézmény adataiban, valamint alaptevékenységében következik be változás.

A változások az alábbiak szerint kerültek átvezetésre az Intézmény Szakmai Programjaiban, valamint a Szervezeti és Működési Szabályzatában.

Támogató Szolgálat Szakmai Programja:

· A Szakmai Program 1. sz. melléklete szerinti szervezeti ábra, a családsegítést és a gyermekjóléti szolgáltatást 2016. január 1. napjától integrált szakmai egység keretében kell megszervezni. Ennek megfelelően a szervezeti ábra, módosításra került.
· A Szakmai Program 2. sz. mellékletének módosítása a Megállapodásban az ellátás időtartamára vonatkozó rész a határozatlan időtartam beemelésével bővült, tekintettel arra, hogy a támogató szolgáltatás biztosítására vonatkozó 3 évenkénti pályáztatás megszűnt. Amennyiben az ellátást igénybe vevő határozott időtartamot, nem jelöl meg a szolgáltatást igénylő kérelmében, az ellátást határozatlan időtartamban biztosítjuk.

Házi segítésnyújtás és szociális étkeztetés Szakmai programja:

· 2016. január 1 napjától a házi segítségnyújtás esetében két féle szolgáltatás típus különböztetünk meg: a szociális segítést és a személyi gondozást. A vonatkozó jogszabályok egyértelművé teszik a két féle szolgáltatás típus esetében biztosítható résztevékenységeket. Szintén megváltoztak a házi segítségnyújtás igénybe vételekor elvégzendő gondozási szükséglet vizsgálatának szabályai. A változások a Szakmai Programban átvezetésre kerültek.

· A Szakmai Program 1. sz. melléklete szerinti szervezeti ábra, a családsegítést és a gyermekjóléti szolgáltatást 2016. január 1. napjától integrált szakmai egység keretében kell megszervezni. Ennek megfelelően a szervezeti ábra, módosításra került.

· A Szakmai Programban szintén módosításra kerültek a települések lakosságszámára vonatkozó adatok a 2015. január 1.-i állapot szerint.

Család- és Gyermekjólét Szolgálat Szakmai programja: 

2016. január 1. napjától a jogszabályi előírások értelmében a családsegítést és a gyermekjóléti szolgáltatást integráltan egy szakmai egység keretében kell megszervezni. A családsegítés és a gyermekjóléti szolgáltatás feladatait a Család- és Gyermekjóléti Szolgálat a járási szinten működő Család- és Gyermekjóléti Központtal szorosan együttműködve végzi.
A vonatkozó jogszabályok részben új típusú szakmai tevékenységeket, és együttműködési kötelezettséget írnak elő, amelynek következtében az intézményben folyó szakmai munkát át kellett alakítanunk.

Mindezekre tekintettel intézményünk korábbi a családsegítésre és a gyermekjóléti szolgáltatásra vonatkozó szakmai programjait átdolgoztuk, egy teljesen új, egységes szakmai programban fogalmaztuk meg – a jogszabályban meghatározott tartalmi elemek figyelembe vételével – a két szolgáltatás típusra vonatkozó szakmai tevékenységeinket.
Az intézmény Szervezeti és Működési Szabályzata:
Az intézmény Szervezeti és Működési Szabályzatának módosítását az alábbiak indokolják:

· 2016. január 1. napjától az intézmény ellátási területe - a közös önkormányzati hivatalok területi egységét figyelembe véve – megváltozott.

· 2016. január 1. napjától a jogszabályi előírások értelmében a családsegítést és a gyermekjóléti szolgáltatást integráltan egy szakmai egység keretében kell megszervezni. A vonatkozó jogszabályok részben új típusú szakmai tevékenységeket, és együttműködési kötelezettséget írnak elő, amelynek következtében az intézményben folyó szakmai munkát át kellett alakítanunk. A családgondozó, mint munkaköri elnevezés, családsegítőre változott.

· 2016. január 1 napjától a házi segítségnyújtás esetében két féle szolgáltatás típus különböztetünk meg: a szociális segítést és a személyi gondozást, így a házi segítségnyújtás biztosításának szakmai tartalma módosult

· A Szervezeti és Működési Szabályzat 1. sz. melléklete szerinti szervezeti ábra, a családsegítést és a gyermekjóléti szolgáltatást 2016. január 1. napjától integrált szakmai egység keretében kell megszervezni. Ennek megfelelően a szervezeti ábra, módosításra került.
A fenti módosítások részletes ismertetését az előterjesztés mellékletét képező Módosító Okirat tartalmazza.
Tisztelt Társulási Tanács!

Kérem a Tisztelt Társulási Tanács tagjait, hogy az előterjesztést megvitatni és az Intézmény Szakmai programjának módosítására az alábbi határozati javaslatot elfogadni szíveskedjenek.
…….2016.(I..28.) T. T. Határozati javaslat
Tapolca Környéki Önkormányzati Társulás Társulási Tanácsa a 2011. évi CLXXXIX. törvény 94. §. (1) bekezdésében, a többször módosított 1993. évi III. törvény 92/B. §. (1) bekezdés c) pontjában biztosított hatáskörében eljárva dönt az intézmény szakmai programjának módosításáról.
Tapolca Környéki Önkormányzati Társulás a Balaton-felvidéki Szociális, Gyermekjóléti és Háziorvosi Ügyeleti Szolgálat szakmai programjainak módosítását – a módosításokkal egységes szerkezetben – az előterjesztésnek megfelelően elfogadja.
A Tapolca Környéki Önkormányzati Társulás megbízza az elnököt azzal, hogy az engedélyező hatóságoknak 2016. március 1. napjáig történő megküldése érdekében a szükséges intézkedést tegye meg.
Felelős: Tóth Csaba Elnök
Határidő: azonnal

